Aero L-39 Albatros

Το **Aero L-39 ''Albatros*** είναι υψηλών επιδόσεων διθέσιο μονοκινητήριο [[αεριωθούμενο αεροσκάφος|αεριωθούμενο]] [[εκπαιδευτικό αεροσκάφος]] που αναπτύχθηκε και κατασκευάστηκε στην [[Τσεχοσλοβακία]] από την [[Aero Vodochody]]. Πρόκειται για το πλέον διαδεδομένο αεριωθούμενο εκπαιδευτικό στον κόσμο, ενώ έχει αξιοποιηθεί επίσης και ως ελαφρύ [[αεροσκάφος εγγύς υποστήριξης]]. Σε αντίθεση με τα περισσότερα αεροσκάφη που προέρχονταν από τις χώρες του [[Σύμφωνο της Βαρσοβίας|Συμφώνου της Βαρσοβίας]], δεν έλαβε [[ποτέ ονομασία αναφοράς ΝΑΤΟ]] από το [[ΝΑΤΟ]].

Το L-39 σχεδιάστηκε τη δεκαετία του 1960 προκειμένου να αντικαταστήσει το πρώιμο αεριωθούμενο εκπαιδευτικό [[Aero L-29 Delfín]]. Πραγματοποίησε την παρθενική του πτήση στις 4 Νοεμβρίου 1968 και έγινε το πρώτο εκπαιδευτικό αεροσκάφος στον κόσμο που προωθούνταν από κινητήρα [[turbofan]]. Εντάχθηκε σε παραγωγή το 1971 και ένα χρόνο αργότερα αναγνωρίστηκε από την πλειονότητα των χωρών του Συμφώνου της Βαρσοβίας ως το προτιμώμενο εκπαιδευτικό αεροσκάφος για τις αεροπορίες τους. Συνέπεια της απόφασης αυτής ήταν η παραγωγή χιλιάδων L-39 για τις χώρες της Ανατολικής Ευρώπης, ενώ αξιόλογη ήταν επίσης η εξαγωγική επιτυχία που γνώρισε σε τρίτες χώρες, ιδίως ως ελαφρύ αεροσκάφος εγγύς υποστήριξης. Από τη δεκαετία του 1990 και μετά αρκετά L-39 πέρασαν επίσης στην κατοχή πολιτικών χρηστών. Μέχρι το τέλος του 20ού αιώνα, πάνω από 2800 αεροσκάφη του τύπου αυτού είχαν ενταχθεί σε υπηρεσία με περισσότερες από 30 αεροπορικές δυνάμεις σε όλη την υφήλιο.
 
Το *Albatros* αποτέλεσε επίσης την βάση για νέα, πιο προηγμένα αεροσκάφη. Τη δεκαετία του 1980 η Aero Vodochody το χρησιμοποίησε για να δημιουργήσει το αναβαθμισμένο [[Aero L-59 Super Albatros|L-59 *Super Albatros*]]. Επίσης αναπτύχθηκε το L-139, μια παραλλαγή του L-39 με τον δυτικής προέλευσης κινητήρα [[Garrett TFE731]], ενώ από το 1997 έχει ενταχθεί σε παραγωγή το ελαφρύ αεροσκάφος πολλαπλών ρόλων/εκπαιδευτικό [[Aero L-159 ALCA|L-159 ALCA]].

Η παραγωγή του αρχικού L-39 διακόπηκε στα μέσα της δεκαετίας του 1990, με τις παραγγελίες να μειώνονται αισθητά μετά το τέλος του [[Ψυχρός Πόλεμος|Ψυχρού Πολέμου]]. Τον Ιούλιο του 2014 η κατασκευάστρια εταιρεία ανακοίνωσε στην [[αεροπορική έκθεση στο Φάρνμπορο]] την διαθεσιμότητα του [[Aero L-39NG|L-39NG]], μιας αναβαθμισμένης και εκσυγχρονισμένης έκδοσης του L-39. Το πρόγραμμα του L-39NG αφορά τόσο την παραγωγή νέων αεροσκαφών όσο και την εκτεταμένη ανακατασκευή/αναβάθμιση υπαρχόντων.

==Χρήστες==


==Δείτε επίσης==
;Αεροσκάφη που σχετίζονται με την ανάπτυξη του L-39
* [[Aero L-59 Super Albatros]]
* [[Aero L-159 Alca]]
* [[Aero L-39NG]]

;Συγκρίσιμα αεροσκάφη
* [[Aermacchi MB-339]]
* [[AIDC AT-3]]
* [[BAE Systems Hawk]]
* [[CASA C-101]]
* [[Dassault/Dornier Alpha Jet]]
* [[FMA IA 63 Pampa]]
* [[IAR 99]]
* [[Kawasaki T-4]]
* [[PZL TS-11 Iskra]]
* [[PZL I-22 Iryda]]
* [[Soko G-4 Super Galeb]]

==Παραπομπές==
<references />

==Βιβλιογραφία==

* Corrigan, Peter. *Marine J SBS: The East African Mission*. Bloomsbury Publishing, 2016. .
* Holmes, Tony. *US Marine Corps and RAAF Hornet Units of Operation Iraqi Freedom*. Bloomsbury Publishing, 2012. .
* 
* Karp, Regina Cowen. *Central and Eastern Europe: The Challenge of Transition*. Oxford University Press, 1993. .
* Kiss, Judit. *The Defence Industry in East-Central Europe: Restructuring and Conversion*. SIPRI, 1997. .
* 
* Seely, Robert. *Russo-Chechen Conflict, 1800-2000: A Deadly Embrace*. Psychology Press, 2001. .
* Taylor, John W.R. *Jane's All The World's Aircraft 1988–89*. Coulsdon, UK:Jane's Defence Data, 1988. .
* 
* Wilkinson, Stephan. *Man and Machine*. Rowman & Littlefield, 2005. .
* Wilkinson, Stephan. [https://books.google.com/books?id=teD6oDdo458C&pg=PA30 "Sweetest Little Warbird in the Sky."] *Popular Science'', June 2002. Vol. 260, No. 6. . pp.&nbsp;30, 32-33. 

## Εξωτερικοί σύνδεσμοι
* 

L-39
Κατηγορία:Αεριωθούμενα στρατιωτικά αεροσκάφη
Κατηγορία:Εκπαιδευτικά αεροσκάφη
Κατηγορία:Αεροσκάφη εγγύς υποστήριξης